Մասնակիցներից ոչ բոլորն էին քաջատեղյակ բլոկչեյն տեխնոլոգիաներին, սակայն ինտենսիվ բանավեճերն ու աշխատանքները նպաստեցին թեմայի հեշտ յուրացմանը: «Թեման, իհարկե, բարդ էր, ու ես չէի պատկերացնում, որ կստացվի ընդամենը երեք օրում մանրամասն լուծումների հանգել: Սակայն հետաքրքրությունը մեծ էր բոլորիս կողմից եւ ուրախ եմ, որ կարողացանք այս մարտահրավերը հաղթահարել», նշում է լավագույն մասնակից ճանաչված Էլեն Գաբրիելյանը: